
Slavonski Brod, 5. srpnja 2012.
Temeljem članka 42. stavak 3. Zakona o lokalnoj i područnoj (regionalnoj) samouprave (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09 i 150/11), i članka  50. alineja 1. Statuta Grada Slavonskog Broda ("Službeni vjesnik Brodsko-posavske županije" br. 6/09. i 13/10.) Gradonačelnik donosi

ODLUKU
o obustavi od primjene Odluke o izmjenama i dopunama Odluke o građevinskom zemljištu
Obustavlja se od primjene Odluka o izmjenama i dopunama Odluke o građevinskom zemljištu i traži da se u roku od 15 dana stavi izvan snage.





O b r a z l o ž e nj e

Gradsko Vijeće Grada Slavonskog Broda je  na svojoj 22. sjednici održanoj dana 18. lipnja 2012. godine usvojilo Odluku o izmjenama i dopunama Odluke o građevinskom zemljištu.
(Odluka  Gradskog vijeća)

Člankom 2. Odluke o izmjenama i dopunama Odluke o građevinskom zemljištu, u članku 11. mijenja se prva rečenica koja izmijenjena  glasi:

„Odluka iz stavka 1. ovog članka objavljuje se u dnevnom i lokalnom tisku te na web stranici grada Slavonskog Broda, a sadrži osobito: “
Vezano za navedenu odredbu Odluke, napominjemo da se  načelo javnosti rada Gradskog vijeća i dosada osiguravalo objavom na web stranici Grada i u lokalnom tisku, te su za navedenu namjenu osigurana i planirana proračunska sredstva.

Navedenim odredbama zadire se u nadležnost izvršne vlasti, a posebno u raspolaganje s osiguranim proračunskim sredstvima.

Člankom 13. Zakona o proračunu i člankom 11. Odluke o izvršavanju proračuna, Gradonačelnik je odgovoran Gradskom vijeću za planiranje i  izvršavanje proračuna.
Temeljem članka 95. Zakona o proračunu Gradonačelnik je odgovoran između ostalog i za planiranje i izvršavanje proračuna, preuzimanje obveza, verifikaciju obveza, izdavanje naloga za plaćanje na teret proračunskih sredstava. 

Člankom 7. Zakona o fiskalnoj odgovornosti, određeno je da je Gradonačelnik  odgovoran za zakonito, namjensko i svrhovito korištenje sredstava, te  učinkovito i djelotvorno funkcioniranje sustava financijskog upravljanja i kontrola u okviru proračunom, odnosno financijskim planom utvrđenih sredstava  i da je dužan svake godine za prethodnu proračunsku godinu sastaviti Izjavu o fiskalnoj odgovornosti kojom to potvrđuje.

Naprijed navedenim odredbama, za izvršenje kojih su potrebna dodatna proračunska sredstva koja nisu osigurana, Gradonačelnik kao  izvršno tijelo doveden je u poziciju kršenja zakonskih propisa koji reguliraju izvršavanje proračuna.
Nadalje, člankom 3. navedene Odluke, u članku 12. briše se stavak 3. koji glasi:

„Ukoliko dva ili više ponuditelja ponude isti novčani iznos, prednost ima ponuditelj čija je ponuda prispjela ranije.“

Navedena odredba sadržana je u većini općih akata Gradskog vijeća i primjenjivana je dugi niz godina, te se pomoću navedene odredbe donosila odluka o odabira u slučaju kada su ponuditelji ponudili iste cijene. U konkretnom slučaju, na temelju prijemnog štambilja pisarnice, utvrđuje se točan sat i datum zaprimanja ponude i redoslijed pristiglih ponuda.
Nadalje, članak 6. navedene Odluke kojim se utvrđuje vrijeme stupanja na snagu Odluke,  u suprotnosti je s člankom 73. Zakona o lokalnoj i područnoj (regionalnoj) samoupravi koji utvrđuje da predstavničko tijelo u svom samoupravnom djelokrugu donosi odluke i druge opće akte koji se, prije nego stupe na snagu, obavezno objavljuju u službenom glasilu jedinice, te utvrđuje da stupaju na snagu najranije osmi dan od dana objave. 

Ustavni sud je u više navrata prilikom utvrđivanja suglasnosti  odluka predstavničkog tijela sa zakonom i ustavom,  utvrdio da temeljem članka 89. stavci 2. i 4. Ustava određeno da 
Propisi tijela koja imaju javne ovlasti prije stupanja na snagu moraju biti objavljeni na dostupan način u skladu sa zakonom. Zakon i drugi propisi državnih tijela i tijela koja imaju javne ovlasti ne mogu imati povratno djelovanje.
Stoga je u navedenom Zaključku Gradskog vijeća sporna odredba o njegovom stupanju na snagu, koji u usvojenoj formi stupa na snagu danom donošenja.

Temeljem naprijed navedenog, traži se od Gradskog vijeća da se obustavi od primjene Odluka o izmjenama i dopuna Odluke o građevinskom zemljištu te da se u roku od 15 dana navedena Odluka izvan snage.

